Rata-aukio 2							LAUSUNTO 
90100 OULU							19.2.2010
Puh 01036 49500
Fax 01036 49615
oulu.ko@oikeus.fi

OIKEUSMINISTERIÖLLE

Viite: 			Lausuntopyyntö 22.1.2010 OM/13/42/2009

Asia: 	Lausunto luonnoksesta hallituksen esitykseksi sähköisestä asioinnista viranomaistoiminnassa annetun lain muuttamisesta.

YLEISPERUSTELUT
	
Esityksen tavoitteet 	ja keskeiset ehdotukset 

Käräjäoikeus pitää esityksen tavoitteita perusteltuina ja kannatettavina. Sähköisen tiedoksiannon entistä joustavamman käytön mahdollistaminen on erittäin toivottu uudistus. 

YKSITYISKOHTAISET PERUSTELUT

Sähköisestä asioinnista viranomaistoiminnassa annetun lain 18, 19 ja 20 §:t

Voimassa olevassa laissa todisteellisesta tiedoksiannosta säädetään 18 §:ssä ja tavallisesta 19 §:ssä. Ehdotettu muutos, jonka mukaan 18 §:ssä säädettäisiin tavallisesta ja 19 §:ssä todisteellisesta tiedoksiannosta on perusteltua, koska lainmuutoksella todisteellisen sähköisen tiedoksiannon käyttöä on tarkoitus supistaa ja tarkentaa koskemaan vain päätöksiä, jotka hallintolain tai muun lain mukaan toimitetaan postitse saantitodistusta vastaan tai muuten todisteellisesti.
Tavallinen sähköinen tiedoksianto, joka tapahtuisi asianosaisen suostumuksella, soveltunee käytettäväksi vastaavasti kuin OK 5:2.2 §:ssä säädettyyn prosessiosoitteeseen.
Lain 20 §:ään ehdotettu muutos, jonka mukaan koneellinen allekirjoitus olisi mahdollinen myös toimituskirjassa, on kannatettava. Erityisesti kun otetaan  huomioon tänä päivänä käräjäoikeudessa käsiteltävien konekielisten velkomusasioiden suuret määrät.

LAUSUNNON VALMISTELU
	
Lausunnon valmisteluun ovat osallistuneet osastonjohtaja Antti Savela, osastonjohtaja Senja Vasama sekä käräjätuomari Tanja Pohjola.  

Laamanni		Ville Konsén

		Hallintopäällikkö	Jari Lehtelä